- Hindi News
- National
- कबड्डी में मेजबान टीम ने आईडीएसपीजी रेवाड़ी की खिलाड़ियों को 42 1 से हराया
कबड्डी में मेजबान टीम ने आईडीएसपीजी रेवाड़ी की खिलाड़ियों को 42 -1 से हराया
स्व. बंसीलाल के कारण आज इस मुकाम पर पहुंची किरण चौधरी: सांसद
चौधरीबंसीलाल राजकीय महिला महाविद्यालय में मंगलवार से तीन दिवसीय हरियाणा राज्य अंतर महाविद्यालय महिला कबड्डी स्पर्धा का आगाज हुआ। इसका शुभारंभ भिवानी-महेंद्रगढ़ लोकसभा से सांसद धर्मबीर सिंह किया तथा अध्यक्षता एसडीएम देवीलाल सिहाग ने की। प्रतियोगिता में विभिन्न कॉलेजों से 32 टीमें भाग ले रही हैं। प्रतियोगिता के शुभारंभ पर सबसे पहले खिलाडिय़ों ने फ्लैग मार्च कर अपनी टीमों का परिचय दिया और खिलाडिय़ों ने खेल भावना से खेलने खेल के सभी नियमों की पालना करने की शपथ ली। सांसद ने अपने संबोधन में कहा कि वर्तमान में लड़कियां हर क्षेत्र में लड़कों से आगे निकल रही हैं। उन्होंने कहा कि लड़कियां केवल शिक्षा के क्षेत्र में बल्कि खेल, राजनीति व्यापार में अपना लोहा मनवा रही है। उन्होंने कहा कि ग्रामीण क्षेत्र में प्रतिभाओं की कमी नहीं है, बशर्ते उनको आगे बढऩे का मौका मिलना चाहिए।
एसडीएम सिहाग ने कहा कि बेटियों को आगे बढ़ाने के लिए उनका हौसला बढ़ाने की जरूरत है। स्पर्धा के उद्घाटन मैच में राजकीय महिला कॉलेज मोर माजरा की टीम ने बापोली को नौ अंकों के मुकाबले 50 अंकों से पराजित किया। जाट कॉलेज हिसार की टीम ने केएलएम फरीदाबाद को 0 के मुकाबले 43 अंकों से मात दी। चौ. बंसीलाल विश्वविद्यालय भिवानी की टीम ने वैश्य कॉलेज बहादुरगढ़ को सात अंकों के मुकाबले 44 अंकों से पराजित किया। इसी प्रकार मेजबान चौधरी बंसीलाल राजकीय महिला महाविद्यालय की टीम ने आईडीएसपीजी रेवाड़ी की टीम को एक अंक के मुकाबले 42 अंकों से हराया। डीजीसी गुडग़ांव की टीम ने राजकीय महिला महाविद्यालय लोहारू की टीम को 10 अंकों के मुकाबले 44 अंकों से पराजित किया।
प्रतियोगिता के दौरान दी महिला अधिकारों की जानकारी
प्रतियोगिताके दौरान एसडीजेएम सौरभ गुप्ता के मार्गदर्शन में महिला दिवस के उपलक्ष्य में कॉलेज प्रांगण में जागरूकता कैंप का आयोजन किया, जिसमें पैनल के अधिवक्ता सुधीर मुदगिल पीएलवी सुदेश देवी ने छात्राओं को महिला अधिकारों की विस्तार से जानकारी दी। इस मौके पर हलका तोशाम निगरानी समिति चेयरमैन रविंद्र बापोड़ा, ब्लॉक समिति चेयरपर्सन राखी जिंदल,समाजसेवी प्रीत सोखल, सरपंच देवराज गोयल, राज जैन, प्रतियोगिता की ऑब्जर्वर डॉ. सुनील डबास, डॉ. सुखबीर दूहन, अशोक कड़वासरा सहित अन्य मौजूद रहे।
चौधरी बंसीलाल महिला महाविद्यालय में कबड्डी स्पर्धा दमखम दिखातीं खिलाड़ी।
tgl_Latn sot_Latn awa_Deva awa_Deva hin_Deva hin_Deva hin_Deva hin_Deva hin_Deva hin_Deva